
     REPUBLIKA HRVATSKA
    ZAGREBAČKA ŽUPANIJA
       OPĆINA KRAVARSKO
            Općinski načelnik 


Na temelju članka 17. Odluke o javnim priznanjima Općine Kravarsko (“Glasnik Zagrebačke županije”, broj 29/26) i članka 47. Statuta Općine Kravarsko (“Glasnik Zagrebačke županije”, broj 19/21), općinski načelnik Općine Kravarsko dana 13. srpnja 2026. godine donosi, 


Odluku
 o uvjetima Javnog poziva za podnošenje prijedloga za dodjelu 
javnih priznanja Općine Kravarsko


Članak 1.
Javna priznanja Općine Kravarsko dodjeljuju se kao iskaz javne pohvale domaćim i stranim fizičkim i pravnim osobama zaslužnim za gospodarski, društveni i kulturni razvoj Općine Kravarsko te njezino promicanje u zemlji i svijetu.

Članak 2.
Kriteriji za dodjelu javnih priznanja su:
Za fizičke osobe:
· da se radi o istaknutim pojedincima ili skupini građana koji su svojim kontinuiranim i izuzetno značajnim zdravstvenim, stručnim, kulturno-umjetničkim, pedagoškim, sportskim, humanitarnim ili drugim javnim radom dali trajan doprinos i ostvarili izuzetne rezultate trajne vrijednosti na unapređenju stanja i razvitku pojedinih djelatnosti, odnosno izuzetan doprinos međunarodnoj promidžbi navedenih djelatnosti Općine Kravarsko,
· da se radi o pojedincima ili skupini građana koji u svojoj radnoj i životnoj sredini uživaju ugled uzorna djelatnika i stručnjaka te čestitog i vrijednog čovjeka,
Za pravne osobe:
· da su tijekom godina, odnosno za razdoblje za koje se dodjeljuje priznanje, ostvarili izuzetne poslovne, javne i druge rezultate trajne vrijednosti u gospodarskom ili društvenom razvitku Općine Kravarsko i doprinjeli promidžbi i ugledu Općine.

Članak 3.
Prijedlog za dodjelu javnih priznanja mora sadržavati:
· ime i prezime odnosno naziv podnositelja prijedloga (fizička ili pravna osoba)
· ime i prezime odnosno naziv fizičke ili pravne osobe koja se predlaže za javni priznanje
· naziv javnog priznanja i područje na koje se odnosi prijedlog sa jasnim određenjem zasluga, doprinosa ili postignuća zbog kojih se javno priznanje predlaže
· životopis, odnosno podatke o pravnoj ili fizičkoj osobi koja se predlaže za dodjelu javnog priznanja sa odgovarajućim obrazloženjem i eventualnom dokumentacijom kojom se potkrepljuje obrazloženje

Prijedlozi koji ne ispunjavaju prethodno navedene uvjete neće se razmatrati. 


Članak 4.
Povjerenstvo za dodjelu javnih priznanja sastavlja konačan prijedlog zaključka s posebnim kratkim obrazloženjem za svakog kandidata i upućuje ga Općinskom vijeću na raspravu i donošenje.

Članak 5.
Rok za objavu Javnog poziva za podnošeje prijedloga za dodjelu javnih priznanja Općine Kravarsko do 17. sprnja 2026. godine na mrežnim stranicama i oglasnoj ploči Općine Kravarsko.
Rok za podnošenje prijedloga je 30 dana od dana objave Javnog poziva. 
Način podnošenja prijedloga je moguć na sljedeće načine: osobno ili putem pošte na adresu: Trg Stjepana Radića 1, Kravarsko, 10413 Kravarsko ili putem emaila: procelnik@kravarsko.hr 
Krajnji rok za podnošenje prijedloga definirat će se Javnim pozivom, do tada svi prijedlozi trebaju biti na gore navedenoj adresi. 
Zaprimljeni prijedlozi nakon krajnjeg roka neće se razmatrati. 

Članak 6.
Obavezuje se Jedinstveni upravni odjel, da do roka navedenog u članku 5. stavak 1. ove Odluke, objavi Javni poziv prema uputama iz ove Odluke. 


KLASA: 061-01/26-01/03
URBROJ: 238-18-26-01
Kravarsko, 13. srpnja 2026.

